नेपाललाई तीन स्वर्ण
पाकिस्तान गोजुरियो कराते महासंघको आयोजनामा भएको ओपन २०२० वर्ल्ड वाइड ई–काता च्याम्पियनसिपमा नेपालले ३ स्वर्ण, ५ रजत र २ कांस्य पदक जितेको छ ।
काठमाडौँ — पाकिस्तान गोजुरियो कराते महासंघको आयोजनामा भएको ओपन २०२० वर्ल्ड वाइड ई–काता च्याम्पियनसिपमा नेपालले ३ स्वर्ण, ५ रजत र २ कांस्य पदक जितेको छ ।नेपाली खेलाडी सञ्जु देशार, सुविता गौतम र अनुभा मंग्रातीले नेपालका लागि स्वर्ण दिलाएका हुन् । सञ्जुले महिला १४ देखि १८ वर्ष एडभान्स समूह, सुविताले १० वर्षमुनि इन्टरमिडियट विधा र अनुभाले ११–१४ वर्ष इन्टरमिडियट विधामा स्वर्ण जितेका छन् । जुलियाना मोक्तान, नान्सी क्षेत्री, रवीन्द्र मानन्धर, रिना श्रेष्ठ र नीता आचार्यले रजत जितेका थिए । सत्कार घर्ती मगर र राजकुमार श्रेष्ठ भने कांस्यमै सीमित भए ।